《却聘行为晋陵钱鲁斯》
清代·吴贻咏

妾家家近耶溪曲，蛾眉掩映湖光绿。浣纱不学苎萝人，自托幽贞在空谷。

使君夜燕花满堂，粲然遗我云锦裳。感君高谊何能忘，汉阴有女垂明珰。

春日潜行汉水傍，头上金钗列凤凰。腰间宝玉声锵锵，名门上絜姬与姜。

此女翩跹天且丽，香风落地围珠翠。使君五马东南来，与君携手青陵台。

使君桂楫潇湘渡，与君俱入江南路。江南三月花满堤，桃李千蹊复万蹊。

啼莺飞入落花去，君问垂杨那得知。

作者简介：安徽桐城人，字惠连，号种芝。乾隆五十八年进士，官吏部主事。以文名，诗多新句。有《芸晖馆诗集》。